**NOTA INFORMATIVĂ**

*la proiectul hotărârii de Guvern*

*cu privire la alocarea mijloacelor financiare*

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul este elaborat de Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul Hotărârii Guvernului este întocmit în temeiul art.19 lit. a) din Legea finanțelor publice și responsabilității bugetar-fiscale nr.181/2014 (Monitorul Oficial al Republicii Moldova, 2014, nr.223-230, art.519) și art. 6 alin (1) lit. c) din Legea bugetului de stat pentru anul 2023 nr.418/2023 (Monitorul Oficial al Republicii Moldova, 2023, nr.510-513, art.915).  În același timp, proiectul vine să realizeze prevederile Hotărârii Parlamentului RM nr.1107-XII din 28.07.1992 cu privire la aderarea Republicii Moldova la Fondul Monetar Internațional, la Banca Internațională pentru Reconstrucție și Dezvoltare și la organizațiile afiliate, precum și a Anexei 2, lit. a), pct. 19 – 20 din Hotărârea Guvernului nr. 454/2008 cu privire la optimizarea participării organelor centrale  de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale. Inițiativa în cauză rezidă din necesitatea onorării angajamentelor stabilite în conformitate cu documentele (tratatele) internaționale semnate și ratificate de către Republica Moldova în contextul colaborării Republicii Moldova în cadrul Grupului Băncii Mondiale. Astfel, în scopul sporirii capacității Băncii în lupta împotriva sărăciei globale și implicit creșterii accesului statelor membre la resursele acesteia, în anul 2018 acționarii Băncii Mondiale (inclusiv Republica Moldova) au aprobat decizia de majorare a capitalului cu 13,0 mlrd. dolari SUA (7,5 mlrd. dolari SUA vor fi alocate IBRD și 5,5 mlrd. dolari SUA vor fi direcționate către IFC). Decizia dată vine peste 8 ani de la ultima subscriere de capital aplicată în anul 2010, la care Republica Moldova a participat cu 3 025 525,8 dolari SUA.  În acest mod, conform prognozelor Băncii Mondiale suportul anual pentru dezvoltare va crește de la 59,0 mlrd. dolari SUA în anul 2018 până la 100,0 mlrd. dolari SUA până în anul 2030. Actual, menționăm că Republica Moldova deține 2692 de acțiuni subscrise la IBRD cu o putere de vot de 0,11%, iar IFC dispune de 2012 de acțiuni subscrise la IFC cu o putere de vot de 0,07%. Totodată remarcăm că, portofoliul de asistență financiară al Băncii Mondiale pentru Republica Moldova constituie 1 410,54 mil. dolari SUA, din care împrumuturi în valoare de 1406,36 mil. dolari SUA și granturi în valoare de 4,18 mil. dolari SUA, fiind alocată până în prezent, prin intermediul IBRD, suma de 228,46 mil. dolari SUA. Contribuția financiară a Băncii Mondiale în Republica Moldova este realizată în diferite domenii, precum: sănătatea, educația, agricultura, energia, aprovizionare cu apă și  canalizare, guvernare electronică, protecție socială, competitivitate etc. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul hotărârii este întocmit în scopul onorării angajamentelor RM stabilite de:  1. Rezoluțiile Consiliului Guvernatorilor al Băncii Mondiale nr. 663 privind majorarea generală de capital și nr. 664 privind majorarea selectivă de capital, Republicii Moldova i-au fost alocate 435 acțiuni, dintre care 201 de acțiuni pentru creșterea generală (24 247 635 dolari SUA) și 234 de acțiuni pentru creșterea selectivă (28 228 590 dolari SUA) a capitalului autorizat al IBRD.  2. Rezoluțiile Consiliului Guvernatorilor al Băncii Mondiale nr. 272 privind creșterea generală de capital și nr. 271 privind creșterea selectivă de capital, Republicii Moldova i-au fost alocate 5 092 acțiuni (5 092 000 dolari SUA), dintre care 3 134 de acțiuni pentru creșterea generală (3 134 000 dolari SUA) și 1 958 de acțiuni pentru creșterea selectivă (1 958 000 dolari SUA) a capitalului autorizat al IFC.  *Intrarea în vigoare a hotărârii de Guvern la data publicării în Monitorul Oficial este imperativ determinată de necesitatea realizării în termeni proximi a angajamentelor internaționale adoptate de Republica Moldova față de Banca Mondială.* |
| **5. Fundamentarea economica-financiară** |
| Conform rezoluțiilor adoptate, participarea RM în cadrul majorării generale și selective de capital la IBRD și IFC, atrage după sine asigurarea etapizată (până la data de 16.04.2025) a transferului de mijloace financiare la conturile Băncii Mondiale a contribuției sub formă de „paid-in”, care constituie suma totală de **11,6 mil. dolari** **SUA** (echivalent a cca. **212,4 mil. lei**). Achitarea urmează a fi realizată în 3 tranșe:   * anul 2023 (realizat conform HG nr.264/2023) - 3,2 mil dolari SUA (echivalent a 57,4 mil lei); * *anul 2024 – 4,7 mil dolari SUA (echivalent a 85,9 mil lei): IBRD – 2,2 mil dolari SUA (39,6 mil lei) și IFC - 2,5 mil. dolari SUA (46,3 mil lei);* * anul 2025 – 3,7 mil dolari SUA (echivalent a 69,1 mil lei).   Resursele bugetare pentru anul curent sunt planificate în Legea bugetului de stat pentru anul 2024, resursele necesare pentru anul 2025 sunt planificate în CBTM pentru anul 2024-2026 (aprobat prin HG nr.408/2023). |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional și în vederea elaborării actelor normative, anunțul despre inițierea procesului de elaborarea a proiectului hotărârii Guvernului cu privire la alocarea mijloacelor financiare a fost plasat pe platforma (particip.gov.md) – [*https://particip.gov.md/ro/document/stages/proiectul-hotararii-de-guvern-cu-privire-la-alocarea-mijloacelor-financiare/12361*](https://particip.gov.md/ro/document/stages/proiectul-hotararii-de-guvern-cu-privire-la-alocarea-mijloacelor-financiare/12361)  inclusiv a fost publicat și pe pagina oficială a Ministerului Finanțelor (mf.gov.md) –  [*https://mf.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-501*](https://mf.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-501). |
| **8. Constatările expertizei anticorupție** |
| Proiectul a fost suspus expertizei anticorupție, iar constatările acesteia se includ în sinteza obiecțiilor / propunerilor / recomandărilor la proiect după definitivare. |
| **9. Constatările expertizei de compatibilitate** |
| Proiectul nu conține norme privind armonizarea legislației naționale cu legislația Uniunii Europene și nu cade sub incidența altor expertize de compatibilitate, necesare de a fi efectuate, în condițiile Legii nr.100/2017 cu privire la actele normative. |
| **10. Constatările expertizei juridice** |
| Proiectul a fost suspus expertizei juridice. Rezultatul expertizei prezintă lipsa de obiecții de ordin conceptual. Subsecvent, expertiza formulează unele recomandări în vederea îmbunătățirii calități proiectului care se consemnează în sinteza obiecțiilor / propunerilor / recomandărilor la proiectul actului normativ. |
| **11. Constatările altor expertize** |
| Proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Secretar general al ministerului** **Dina ROȘCA**

**Sinteza obiecțiilor / propunerilor / recomandărilor la proiectul Hotărârii Guvernului (număr unic 469/MF/2024)**

**cu privire la alocarea mijloacelor financiare (aprobate în bugetul de stat pentru anul 2024)**

*la indicația Cancelariei de Stat nr. 18-69-6038 din 03.06.2024*

**Avizarea:**

|  |  |  |  |
| --- | --- | --- | --- |
| n/o | **Ministerul/APC** | **Obiecții și propuneri** | **Poziția Ministerului Finanțelor** |
|  | **Ministerul Afacerilor Externe**  *Nr. DI/3/041-6301 din 13.06.2024* | Lipsa de propuneri și obiecții | *Se acceptă* |
|  | **Ministerul Infrastructurii și Dezvoltării Regionale**  *Nr. 15-1836 din 12.06.2024* | Lipsă de propuneri și obiecții | *Se acceptă* |
|  | **Consultării publice:**  [*https://www.mf.gov.md/ro/content/privind-alocarea-mijloacelor-financiare-0*](https://www.mf.gov.md/ro/content/privind-alocarea-mijloacelor-financiare-0) | Lipsă de propuneri și obiecții | *Se acceptă* |
|  | **Ministerul Finanțelor**  *(ajustări aplicate suplimentar)* | Urmare a actualizării estimărilor ratelor de schimb valutar și elaborării proiectului de lege privind modificarea Legii bugetului de stat pentru anul 2024, au fost actualizate alocațiile bugetare la BIRD – suma de 39.630,6 mii lei și la CFI - suma de 46.260,8 mii lei. | *Proiectul de lege privind modificarea Legii bugetului de stat 2024 a fost aprobat în cadrul ședinței de Guvern din 21.06.2024, cu ulterioara înaintare spre adoptarea.* |

***Expertizare:***

|  |  |  |  |
| --- | --- | --- | --- |
|  | **Centrul Național Anticorupție**  *Nr.06/2/9328 din 07.06.2024* | Proiectul propus pentru expertiza anticorupție, nu este însoțit de avizele instituțiilor implicate în procesul de avizare / sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări.  Urmare, CNA solicită expedierea spre expertiza anticorupție a proiectului definitivat. | *Se acceptă* |
|  | *Nr. din .2024* |  |  |
|  | **Ministerul Justiției**  *Nr.04/1-5197 din 05.06.2024* | 1. Lipsa obiecțiilor de ordin conceptual. 2. Totodată, în vederea îmbunătățirii calității proiectului, se va ține cont de prevederile art. 42 din Legea nr.100/2017 cu privire la actele normative potrivit cărei denumirea proiectului nu poate să fie identică ce cea a altui act normativ în vigoare. În context se expune necesitatea revizuirii denumirii proiectului în sensul în care acesta să includă o paranteză în care se va indica laconic obiectul reglementării proiectului sau obiectul acestuia. La pct. 1 lit. a), după abrevierea „SUA” se va completa cu semnul parantezei. Pct. 3 se va completa cu cuvintele „în Monitorul Oficial al Republicii Moldova”. La definitivarea proiectului, numerotarea se va expune corespunzător art.52 alin. (3) din Legea nr.100/2017. | 1. *Se acceptă* 2. *Se acceptă* |